
A baloldali útkeresés egy társadalomtudós szemein keresztül.

A pályamunkám címe A baloldali útkeresés egy társadalomtudós szemein keresztül. A baloldal már 30 éve válságban van, és ezzel a helyzettel sokan foglalkoztak. Így tett a dolgozatom “alanya”, Colin Crouch is. Crouch angol szociológus, politikai szakértő, aki számos könyvet jelentett meg a témában. Én a legnagyobb port kavart könyvét, a 2004-ben megjelent Post-Democracy-t, valamint annak két folytatását, a The Strange Non-Death of Neoliberalism és Post-Democracy: After the Crisis című műveket kívánom feldolgozni. Azért ezeket, mert Crouch ezekben a könyvekben egy nagyon jó tézist fogalmaz meg, illetve megpróbálja jellemzni azokat a folymatokat, amik az elmúlt 30 évben végbe mentek. A dolgozatom első fejezetében ezt a tézist kívánom bemutatni három fő szempont alapján:
-A globalizáció hatása a baloldalra
-A munkásosztály eltűnése/átalakulása
-Pártok a poszt-demokráciában.
A fejezet végén pedig Crouch a baloldalnak adott javaslatait fogom feldolgozni. A második részben kitérek a két válságra ami megrázta a neoliberalizmust (2008 hitelválság, 2009 euróválság), ezeket történeti szinten kívánom levezetni. A fejezet második részében pedig ezen válságok baloldali magyarázatát fogom bemutatni. Az utolsó fejezetben pedig a válságok utáni világról kívánok beszélni, a korrupció átalakulásáról, valamint a populizmus, mint ideológia, megjelenéséről és előre töréséről. A fejezet végén pedig ismét kitérek Crouch újonnani megoldási javaslataira, összevetve azokat a régiekkel.
A dolgozat végén pedig ki fogok térni arra az érdekes kapcsolatra, ami Crouch gondolatmenetének a fejlődésében, és a különféle baloldali pártok között van, valamint kifejtem saját véleményem az ő megoldási javaslatairól, a baloldal jelenkori helyzetéről, illetve a szerintem választható útról.



